»Ya nun tán los tres marchosos de Llorío. Borrólos la ignorancia y la desafección a Asturies: la del que se mangó na tenobia y la de l'administración pública, que se cruzó de brazos mirando pa él, que nun supo atender pal patrimoniu que-y  confiamos los ciudadanos. Sobrevivieron a la Contrarreforma, la Inquisición, la francesada, les carlistaes, una minirrevolución, una guerra civil y al nacional-catolicismu; pero nun pudieron pa cola desidia cultural d'un gobiernu democráticu asturianu, fatalmente confabulada cola amargura d'un paisanu que se negó a aceptar que, nel so pueblu, pudiere haber erecciones que durasen mediu mileniu. Qué pena».